SOALAN LAZIM (FAQ) PROGRAM OKU 'FREE RIDE' SEMPENA SAMBUTAN HARI OKU SEDUNIA 2022 1. Apakah itu Program OKU 'Free Ride'? Program OKU 'Free Ride' adalah satu program khas di mana KTMB memberikan tambang perjalanan secara PERCUMA kepada golongan OKU serta pengiring mereka. 2. Bilakah program ini akan diadakan? Program ini akan diadakan pada 3 Disember 2022 (Sabtu) bermula jam 12.01 tengah malam sehingga 4 Disember 2022 (Ahad) jam 11.59 malam. 3. Mengapakah program ini diadakan? Program ini diadakan bersempena dengan sambutan Hari OKU Sedunia yang disambut pada 3 Disember setiap tahun. Ini juga sebagai tanda penghargaan KTMB kepada golongan OKU atas sokongan kerana menggunakan perkhidmatan tren, khususnya perkhidmatan KTM Komuter. 4. Berapa lama tempoh sah penggunaan tiket PERCUMA ini? Tempoh sah penggunaan tiket PERCUMA ini hanya pada 3-4 Disember 2022 SAHAJA. 5. Apakah perkhidmatan tren yang terlibat dalam Program OKU 'Free Ride'? Hanya perkhidmatan KTM Komuter sektor Lembah Klang dan Utara sahaja. 6. Siapakah yang layak mendapatkan tambang PERCUMA ini? Golongan OKU serta seorang pengiring sahaja yang layak mendapatkan tambang PERCUMA ini. 7. Adakah pengguna OKU boleh mendapatkan tiket perjalanan sehala atau dua hala? Boleh. Hanya tiket perjalanan satu hala dan dua hala sahaja dibenarkan sepanjang tawaran ini. Pas mingguan dan pas bulanan tidak termasuk di dalam tawaran ini. 8. Bagaimanakah cara untuk mendapatkan tambang PERCUMA ini? Pengguna OKU serta pengiring boleh mendapatkan tambang percuma ini di semua kaunter perkhidmatan KTM Komuter sektor Lembah Klang dan Utara.
9. Apakah medium penggunaan tambang PERCUMA ini? Di Lembah Klang akan menggunakan Kad Komlink OKU atau token manakala di Utara akan menggunakan tiket QR. 10. Bagi pengguna sistem tiket KITS di Utara, adakah tiket PERCUMA ini boleh diperolehi secara atas talian? Tidak. Tiket PERCUMA ini hanya boleh diperolehi di kaunter perkhidmatan KTM Komuter SAHAJA. 11. Apakah dokumen yang diperlukan untuk mendapatkan tambang PERCUMA ini? Pengguna OKU perlu menunjukkan kad OKU yang dikeluarkan oleh Jabatan Kebajikan Masyarakat (JKM) beserta kad pengenalan untuk proses pengesahan. 12. Di manakah pengguna boleh membuat pertanyaan lanjut berkaitan tiket PERCUMA ini? Pengguna boleh mendapatkan informasi lanjut melalui: a) Akaun media sosial rasmi KTMB; i. Facebook (KTM Berhad) ii. Twitter (@ktm_berhad) iii. Instagram (ktmbofficial) atau b) Hubungi pusat panggilan KTM Berhad di talian 03-2267 1200 (7.00 pagi - 10.00 malam). [Tamat]